**Karolis Uzėla**| Asmeniniai duomenys |
| --- |
| Gimimo data | 2000 m. kovo 11 d. (23 metai) |
| Gimimo vieta | Vilnius, Lietuva |
| Ūgis | 187 cm |
| Svoris | 79 kg |
| Klubai |
| Dabar žaidžia | FK Kauno Žalgiris |
| **Numeris** | 14 |
| **Pozicija** | Saugas, gynėjas |
| Jaunimo klubai |
| nežinoma | nežinoma |
| Profesionalūs klubai\* |
| 2017–20212018–20192022–20232023– | FK Žalgiris→ SPAL *(skol.)*FK RFSFK Kauno Žalgiris | 54 0(6)00 0(0)15 0(1)09 0(0) |
| Nacionalinė komanda\*\* |
| 2017–2022  2021– | Lietuvos U-21  Lietuva Lietuva | 014 0(1)004 0(0) |
| \* Skaičiuojama tik pasirodymai ir įvarčiai vietinėje lygoje Duomenys 2023 m. rugsėjo 3 d..
\*\* Nacionalinės komandos pasirodymų irįvarčių duomenys 2023 m. birželio 21 d.. |

**Karolis Uzėla** (g. 2000 m. kovo 11 d.) – Lietuvos futbolininkas, saugas, gynėjas.

Karjera
-------

### FK Žalgiris

„Žalgiryje" pagrindinėje sudėtyje nuo 2017 m. Per 2017 ir 2018 metus A lygoje pasirodė aštuonis kartus. Dažniausiai žaidsdavoŽalgiris B ekipoje, kurioje per 49 susitikimus pelnė 14 įvarčių LFF 1 lygoje.

2018–2019 m. nuomos pagrindais rungtyniavo Italijoje. SPAL pagrindinėje ekipoje dukart buvo registruotas Serie A rungtynėms. SPAL jaunimo komandos sudėtyje sužaidė 20 rungtynių ir pelnė 3 įvarčius.

2019 m. grįžo į Lietuvą. UEFA Europos lyga 2019–2020 m. atrankoje žaidė Vilniaus „Žalgirio" ekipoje, o rungtynėse prieš Budapest Honvéd ir pelnė įvartį. Iš viso 2019 m. A lygos sezone pasirodė 11 rungtynių ir pelnė vieną įvartį.

2020 m. vasario 29 d. su  Vilniaus "Žalgiriu" laimėjo LFF Supertaurę, 1-0 įveikę Marijampolės "Sūduvą".

2020 m. rugsėjo mėn. buvo išvykęs į Ukrainos FK Ruch Lʹvìv, tačiau klubams nesusitarus dėl kompensacijos sugrįžo į Vilnių.

2020 m. lapkritį pirmą kartą tapo Lietuvos A lygos čempionu su  Vilniaus "Žalgiriu".

2021/22 m. čempionų lygos atrankoje susitiko su Linfield FC. 2021 m. liepos 6 d. Vilniuje lietuviai palaužė varžovus rezultatu 3:1. Po keitimo 82 minutę pasirodęs aikštėje debiutavo 2021/22 m. čempionų lygoje.

2021 m. spalio 23 d. su  Vilniaus "Žalgiriu" laimėjo LFF taurę, 5-1 nugalėję „Panevėžį".

2021 m. lapkritį antrą kartą tapo Lietuvos A lygos čempionu su  Vilniaus "Žalgiriu".

### FK RFS

2022 m. sausio mėn. persikėlė į Latviją ir atstavavo FK RFS.

2023 m. birželio 9 d. pasižymėjo įvarčiu rungtynėse prieš FK Metta. FK RFS sutriuškino varžovus rezultatu 6-0.

2023 m. birželį FK RFS pranešė, kad futbolininkas palieka klubą.

### FK Kauno Žalgiris

2023 m. birželio 26 d. tapo žinoma, kad karjerą tęs Lietuvoje ir atstovaus „Kauno Žalgirio" klubui.

2023 m. liepos 2 d. debiutavo klube A lygos rungtynėse prieš FA Šiauliai.

Statistika
----------

A lygos statistika

| Sezonas | Klubas | Rungtynės | Įvarčiai |
| --- | --- | --- | --- |
| **2017** | **„Žalgiris"** | 3 | 0 |
| **2018** | **„Žalgiris"** | 5 | 0 |
| **2019** | **„Žalgiris"** | 11 | 1 |
| **2020** | **„Žalgiris"** | 11 | 0 |
| **2021** | **„Žalgiris"** | 24 | 5 |
| **2023** | **„Kauno Žalgiris"** | 9 | 0 |

Spalvų reikšmės: 

     Ekipa žaidė A lygoje;

Pasiekimai
----------

**Su FK Žalgiris**

* **A lyga**

Čempionas: 2020, 2021 m.;
Vicečempionas: 2017, 2019 m.
* **LFF taurė**

Nugalėtojas: 2021 m.
Finalininkas: 2017 m.
* **Supertaurė**:

Nugalėtojas: 2020 m.
Finalininkas: 2021 m.
**Su FK RFS**

* **Virsliga**

3 vietos laimėtojas: 2022 m.;
* **Latvijas kauss**:

Finalininkas: 2022 m.
**Asmeniniai**

* Geriausias jaunasis Lietuvos futbolininkas:

2021 m.
* Geriausias Vilniaus regiono futbolininkas:

2021 metai.
* Geriausias jaunasis A lygos futbolininkas:

2021 m. rugsėjis.
2019 m. rugpjūtis.

Rinktinė
--------

Atstovavo visų amžiaus grupių jaunučių rinktinėms. Pelnė du įvarčius prieš Armėnijos ir Baltarusijos bendramžius.

Nuo 2019 metų rungtyniauvo Lietuvos U21 rinktinėje. Per 13 rungtynių pelnė vieną įvartį į San Marino vartus Europos iki 21 metų futbolo čempionato atrankoje. Nuo 2021 metų buvo rinktinės kapitonu.

Vyr. treneriu tapus Valdui Ivanauskui įtrauktas į rinktinės kandidatų sąrašus. Debiutavo Lietuvos nacionalinėje rinktinėje 2021 m. rugsėjo 2 d. prieš Šiaurės Airiją 2022 m. pasaulio futbolo čempionato atrankos C grupės rungtynėse prieš Šiaurės Airiją.

Šaltiniai
---------

1. ↑  Lietuvos rinktinės narys: Karolis Uzėla
2. ↑  alyga.lt: Interviu su žaidėju
3. ↑  15min.lt: skolinamas Italijos klubui
4. ↑  Soccerway: Honeved v. Žalgiris
5. ↑  sportas.lt: Uzėla Ukrainoje
6. ↑  sportas.lt: Paaiškėjo „Žalgirio" varžovai
7. ↑  sportas.lt: Keliasi į Latviją
8. ↑  alyga.lt: Uzėla keliasi į Latviją
9. ↑  2023-06-09 FK Metta 0-6 FK RFS
10. ↑
11. ↑  sportas.lt naujienos: Uzėla grįžta į A lygą
12. ↑  sportas.lt naujienos: Oficialu Uzėla
13. ↑  alyga.lt svetainė: 2023-07-02 Kauno Žalgiris v. FA Šiauliai
14. ↑  delfi.lt: geriausiųjų rinkimai
15. ↑  sportas.lt; Lietuva 1-4 Šiaurės Airija
16. ↑  lff.lt svetainė: Lietuva 1-4 Šiaurės Airija (archyvuota)

Nuorodos
--------

* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive


|  |  |  |
| --- | --- | --- |
|  | FK Kauno Žalgiris sudėtis |  |
| 2 Shermar Martina  · 4 Martynas Dapkus · 5 Shermar Martina · 6 Yuma Suwa · 7 Artūras Dolžnikovas · 9 Nerijus Valskis · 10 Gratas Sirgėdas · 11 Xabi · 13 Ignas Plūkas · 14 Karolis Uzėla · 15 Karolis Šilkaitis · 16 Abdulgafar Opeyemi · 17 Vilius Armanavičius · 18 Seth Sincere · 22 Deividas Mikelionis · 23 Divine Naah · 31 Dovydas Vilkas · 43 Jason Noslin · 47 Armandas Kučys · 77 Florian David · 80 Edvinas Kloniūnas  · 83 Pijus Nainys · 93 Edvinas Girdvainis · 97 Andrijus Karvackis · 99 Maxime Spano ·
 |
Treneris: Šablonas:Country data Lituva Nerijus Mačiulis (laikinasis)  |